582 Transactions. — Miscellaneous. 



kia kitea te rerenga o nga toa. Kahore i whakaaetia ta teraka, 

 engari i whakaekea tonutia i te weherua. Na Ngarangi tenei 

 tohe kia whakaekea i te weherua — uo Wanganui taua tangata. 

 Ka tahi ka whakaekea, ka rangona e te whare te haruru o nga 

 waewae o te warn rau tangata ; ka tahi ka maranga ka rere ki 

 waho ; te putanga ki waho kua kite tonu i te taua, kua tata 

 rawa mai ki te whatitoka o te whare ; ka tahi ka karanga ki 

 roto ki a Te Eauparaha — ' E Eaha, e ! ko te whakaariki, ka 

 huaki ! ' Heoi ano, kua oho katoa te whare ki runga, kua 

 puta etahi ki waho, kua riri. Ka ngenge etahi ka hoki atu ki 

 roto ki te whare, ka puta mai ano etahi ki waho ki te riri, kua 

 mahue hoki nga pu i Waikawa. Me te ope whakaeke hoki 

 kahore tahi he pu, he rakau Maori anake. Ka tata ki te 

 awatea ka mate to Muaupoko i a ratou, ka tu hoki tetahi o 

 ratou, a Te Poa, i te huata. Ka kite taua ope i te kaha o 

 Te Eauparaha me ana hoa e rua te kau, ka mea kia tahuna 

 te whare ki te ahi. Ka tahi ka whiua te ahi ki runga 

 ki te whare, na, ka kainga te whare e te ahi, kua ngaro 

 katoa te whenua i te paoa. Ka tahi ka wahia e Te 

 Eauparaha te koko o te w^hare ka puta ia ki waho, ka rere ki 

 roto ki te awa, tona kotahi. I reira hoki tona taokete a Te 

 Eakalierea e noho ana, kua tu i te tokotoko. Ka unuhia e 

 Te Eauparaha te tokotoko i runga i te tuara o taua tangata 

 e mau ana — to raua oranga i ora ai raua i te po. Engari, kua 

 tae tenei ki te ata, kua marama. Ko raua anake nga mea i 

 ora, 1 tae atu hoki ki Waikawa. I roto i taua patunga i mate 

 nga tamariki tokorua a Te Eauparaha. Ko te Uira te kotiro, 

 ko Poaka te tane. Heoi, kua tau te pouri ki a Te Eauparaha 

 mo tenei patu konihi i a ratou ko ona tangata. I muri iho 

 ka haere mai te taua toto a Te Eauparaha, ka patua korahatia 

 a Muaupoko i te one neii Waiwiri, i Horowhenua hoki, na, ka 

 hoki atu ano ki Kapiti. Ka tahi ka tukuna te tangata ki 

 raro ki Maungatautari — ki a Ngatikauwhata, ki a Ngatiwehi- 

 wehi, ki a Ngatihuia, kia haere mai hei takitaki, hei ngaki, i 

 tona mate. Ka haere mai a Ngatikauwhata i raro, me Ngati- 

 tama, me Te Puohu, ka tae mai, ka patu i Horowhenua. Na, ka 

 mate a reira, ka haere tonu ka tae ki Kapiti, ki a Ngatitoa. I 

 muri atu ko Ngatihuia, ka haere tonu ki Otaki, kua noho hoki 

 a Te Eauparaha ki reira, kua moliio hoki ka rupeke nga 

 iwi ki aia. Heoti, ka tahi ka haere mai te taua a Ngatihuia, 

 me Ngatitoa hoki, me Ngatitama, ka tae mai ki Waiwiri. 

 Ka kite na koe i te kurae marakerake i te motu na ? I reira 

 tetahi whare nui e tu ana, no Takare. Ko nga rangatira tera 

 o roto o taua pa— ko Tekare, ko Piiipai, ko Te Kahuote- 

 rangi. Tera atu etahi rangatira, ko Warakihi me etahi atu. 

 Na, kua tae mai te taua ki konei ka tahi ka wehe- 

 wehea — e wehewehe ana tenei i te awatea. E wha te kau 

 topu i noho ki tena wahi ki Te Euapekapeka, i te kainga o au 



